झारखंड की राजधानी रांची के एक ट्रांसपोर्ट ऑपरेटर किशोर मंत्री ने बताया सरकार द्वारा सामान्‍य और स्‍लीपर, दोनों तरह की बसों के लिए फिटनेस सर्टिफिकेट जारी नहीं किया जा रहा है. फिटनेस सर्टिफिकेट जारी नहीं होने की वजह से हमारी सैकड़ों बसें खड़ी कर दी गयी हैं. उन्होंने बताया कि फिटनेस सर्टिफिकेट के लिए जो मापदंड बताये जा रहे हैं, उस अनुरूप झारखंड में कहीं कोई कंपनी बस तैयार करके देने में सक्षम नहीं है. ऐसे में झारखंड में वैसी बसें तैयार कर चला पाना मुमकिन नहीं है. जमशेदपुर में सूरज और बेबको कंपनियां बस के लिए बॉडी तैयार करती हैं.